<classify> LONDON -UINGEREZA UINGEREZA imedai meli za kijeshi zaIran zilijaribu kuizuia njia meli ya mafuta inayomilikiwa na Uingereza lakinizikaondoshwa na meli yake ya kivita, madai ambayo Iran imeyakanusha vikali. Taarifa hizi mpya zimekuja ikiwa niwiki iliyopita tu tangu nchi hizo mbili ziingie kwenye vita ya maneno baada yaUingereza kudaiwa kuizuia meli ya mafuta ya Iran kwenye eneo la Gibraltar nahivyo Iran kutishia kufanya tukio kama hilo. Kwa mujibu wa Uingereza, tukio hilolilitokea juzi Jumatano kwenye mlango bahari wa Hormuz, muda mchache baada yaRais Donald Trump wa Marekani kurejea vitisho vyake vya kuongeza vikwazo vikalidhidi ya Iran. Awali, kituo cha televisheni chaMarekani, CNN, kiliripoti kuwa boti za Iran zilijaribu kuiteka meli hiyo yamafuta ya Uingereza, lakini zikafukuzwa na meli ya kijeshi ya Uingereza. Wizara ya ulinzi ya Uingereza alisemakuwa mashua tatu za Iran zilijaribu kuizuia njia meli hiyo iitwayo BritishHeritage inayomilikiwa na kampuni ya mafuta ya Uingereza, BP. Kinyume na sheria za kimataifa,mashua tatu za Iran zilijaribu kuizuia njia meli ya kibiashara, BritishHeritage, kwenye mlango wa bahari wa Hormuz. Meli ya kijeshi ya HMS Montroseililazimika kujiweka baina ya mashua hizo za Iran na British Heritage na kutoaonyo la mdomo kisha mashua hizo ziliondoka. Ilieleza taarifa hiyo ambayo pia ilitoa wito kwa Irankujiepusha na kuichafua hali ya usalama kwenye eneo hilo. Hata hivyo, Kikosi cha Walinzi waMapinduzi ya Iran chombo chenye nguvu kubwa ya kijeshi ambacho Marekaniinakilaumu kwa kufanya mashambulizi kadhaa dhidi ya meli za mafuta tangu mweziMei, kilikanusha vikali tuhuma za kujaribu kuiteka au kuizuia njia meli hiyo yamafuta ya Uingereza. Hakujatokea makabiliano yoyotendani ya saa 24 zilizopita kati yetu na meli yoyote ya kigeni, zikiwemo zaUingereza. Ilisema taarifa fupi iliyotolewa na kikosi hicho. Taarifa hizi zinachochea zaidi uhasamaunaoendelea kwenye eneo hilo la ghuba, ambalo tayari liko kwenye hatihatikutokana na mkwamo baina ya utawala wa Rais Trump wa Marekani na Iran juu yampango wa nyuklia wa taifa hilo la Kiislamu. Juzi Rais Hassan Rouhani wa Iran aliionyaUingereza kwamba itakumbwa na matokeo mabaya ambayo hakuyataja, kutokana na hatuaya nchi hiyo kuikamata meli ya mafuta ya Iran kwenye eneo la Gibraltar. Maafisa kwenye eneo hilo, ambalolinamilikiwa na Uingereza licha ya kuwa kwake Uhispania, walidai kuwa meli hiyoilikuwa ikielekea Syria, ambayo imewekewa vikwazo na Umoja wa Ulaya, hukuMarekani nayo ikiwa na vikwazo vyake dhidi ya mafuta ya Iran. Iran ilikilaani kitendo hicho ilichokiitakuwa ni cha kiharamia, huku Uingereza ikikanusha madai ya maafisa ya Gibraltarkuwa imeishikilia meli hiyo kwa maagizo ya Marekani. Mkuu wa majeshi ya Ufaransa FrancoisLecointre, jana alisema baada ya Uingereza kuishutumu Iran kuzisumbua meli zamafuta za nchi hiyo hali ya wasi wasi katika eneo la Ghuba haielekei kufikiakiwango cha kutoweza kudhibitiwa. Lecointre alisema hata hivyo kuna haliya kupimana nguvu kati ya Marekani na Iran, ambayo inaweza wakati wowotekufikia hatua ya kutoweza kudhibitika.  <topic>: kimataifa 